OpenLLM-France/wikimedia huggingface dataset:
# Satanisme

El satanisme és l'adoració de Satanàs o l'ús del seu arquetip com a font d'inspiració per a la vida. Com que Satanàs ve de l'hebreu shatan, que significa enemic o temptador, i a les religions monoteistes derivades de la jueva és l'antagonista de Déu i l'encarnació del mal, car d'això se'n deriva que històricament hi hagués la tendència d'anomenar satanisme a qualsevol altre culte que diferís d'aquests, que fos una supervivència de cultes pagans, o que fregués l'heretgia. De fet el terme apareix per primer cop al llibre "A confutation of a booke (by Bp. Jewel) entitled An apologie of the Church of England", de Thomas Harding (1565), referint-se als ensenyaments de Luter.
Com a fantasia és freqüent entre els adolescents, ja que es fa una identificació entre l'autoritat paterna i la figura de Déu. Per tant, en un joc de rebel·lia, s'identifiquen amb l'antagonista de Déu.
Com a inversió desafiant dels valors de la moral i de la fe dominant i de gust per les coses prohibides o pecaminoses és una actitud que trobem sovint al romanticisme més proper a The Satanic School. Apareix sobretot a l'obra de Byron i Mary Shelley, però també a la de Charles Baudelaire, Fiódor Dostoievski i André Gide. Una derivació actual des del punt de vista estètic d'aquest tipus de sensibilitat la podem trobar a algunes branques de la música, bàsicament en el gènere del Black Metal i d'altres variants de la música heavy.
Hi ha gent que considera que la bruixeria és un tipus de satanisme, ja que fa referència a l'adoració i el pacte amb el Diable. La pràctica d'aquest pacte hipotèticament es concretava en el tracte sexual entre bruixes i bruixots amb el diable, així com la celebració de la missa negra.

## Satanisme actual

Modernament s'ha constituït el satanisme com una religió amb el seu llibre la Bíblia satànica escrita per Anton LaVey, i una organització interna pròpia i estructurada.
El satanisme de LaVey no venera Satan en el sentit teistic, sinó que juga el paper d'un adversari per a credos espirituals, defensant el darwinisme social, l'hedonisme, l'Objectivisme Randià, la filosofia Nietzscheana i l'ateisme. El satanisme de LaVey té caràcter simbòlic i és utilitzat per altres satanistes per referir-se als seguidors del fundador de l'Església de Satan Anton Szandor LaVey i successors com Peter H. Gilmore. l'ús prudent de la paraula que Satanisme, segons un lloc web, atribueix a un "grup religiós petit que es troba inconnex amb qualsevol altra fe, i els membres del qual se senten lliures de satisfer els seus impulsos responsablement, exhibir bondat per als seus amics i atacar els seus enemics.

## Referències

* ↑ «Satanism 101». Arxivat de l'original el 2008-03-29. [Consulta: 13 abril 2008].
* ↑ «Satanism». Arxivat de l'original el 2008-05-11. [Consulta: 13 abril 2008].

## Enllaços externs

* Discover Satanism
# Cal Siló (Súria)

Cal Siló és una masia de Súria (Bages) protegida com a Bé Cultural d'Interès Local.

## Descripció

Conjunt d'edificis situat a la zona de Vallseca, a la part occidental de la carretera B-423, quilòmetre 2. Es tracta de diferents construccions, totes molt remodelades. El buc principal és de planta rectangular, de majors dimensions i amb coberta a doble vessant.

## Referències

* ↑ «Cal Siló». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Fußball-Sport-Verein Zwickau

El FSV Zwickau, nom complet, Fußball-Sport-Verein Zwickau e.V., és un club de futbol alemany de la ciutat de Zwickau a l'estat de Saxònia.

## Història

El Fußball-Club Planitz fou creat el 27 d'abril de 1912. El 28 d'agost adoptà el nom de Planitzer Sportclub i el 1918 fou anomenat breument Sportvereinigung Planitz, retornant al nom anterior el 2 de febrer de 1919. La seva primera participació destacada a nivell nacional fou l'arribada a les eliminatòries de la Mitteldeutschland (Alemanya Central) el 1931, arribant a semifinals. Sota el Tercer Reich, el 1933, ingressà a la Gauliga Sachsen, on romangué a l'ombra del Dresdner SC, però assolí el títol el 1942.
Després de la II Guerra Mundial, la majoria d'organismes alemanys, inclosos els clubs esportius, foren dissolts per les autoritats aliades. El 1945, el club esdevingué part del Sportgruppe Planitz, una associació formada per diversos clubs de l'àrea. Quan les competicions es reprengueren, l'SG es proclamà campió de la lliga alemanya a la zona soviètica, en derrotar per 1-0 el SG Freiimfelde Halle, el 4 de juliol de 1948 a Leipzig.
L'SG Planitz adoptà el nom ZSG Horch Zwickau el 1949, ingressant a la primera divisió de la lliga de la RDA de futbol, la temporada 1949-50. Es proclamà campió en vèncer el Dresden Friedrichstadt la darrera jornada. El 1950 es fusionà amb el BSG Aktivist Steinkohle Zwickau, una altra entitat de postguerra formada el 14 de juny de 1949, esdevenint Betriebbsportgemeinschaft Horch Zwickau el 1950, i el 1951 BSG Motor Zwickau.
El 1951 una part de l'Aktivist se separà per formar el BSG Fortschritt Planitz que el 1990 adoptà el nom SV Planitz. Una altra part es convertí en BSG Aktivist Karl-Marx Zwickau. Aquest club jugà a les categories inferiors fins que el 1968 es fusionà amb el Motor, naixent el BSG Sachsenring Zwickau. L'actual nom fou adoptat el 1990.

## Palmarès

* Zona soviètica de la lliga alemanya: 1
** 1948
* Lliga de la RDA de futbol: 1
** 1949-50
* Copa de la RDA de futbol: 3
** 1962-63, 1966-67, 1974-75
* Gauliga Sachsen: 1
** 1942
* NOFV-Oberliga Süd: 2
** 1994, 2012

## Futbolistes destacats

* Jürgen Croy, 17 temporades al club. Internacional amb la RDA. Entrenador entre 1984 i 1988.
* Heinz Satrapa, màxim golejador de la lliga de la RDA el 1950.

## Enllaços externs

* Web oficial (alemany)
* Perfil a abseits-soccer.com Arxivat 2015-08-26 a Wayback Machine.
# Montérégie

Montérégie és una regió administrativa de la província canadenca del Quebec, situada a la riba sud del riu Sant Llorenç, enfront de la ciutat de Mont-real i a la frontera amb els Estats Units d'Amèrica. La regió està dividida en 14 municipalitats regionals de comtat (MRC) i 176 municipis.

## Demografia

* Població: 1 371 731 (2005)
* Superfície: 11 111 km²
* Densitat: 123,5 hab./km²
* Taxa de natalitat: 10,0‰ (2005)
* Taxa de mortalitat: 6,4‰ (2005)
Font: Institut de la statistique du Québec

## Organització territorial
### Municipalitats regionals de comtat

* Acton
* Beauharnois-Salaberry
* Brome-Missisquoi
* La Haute-Yamaska
* Lajemmerais
* La Vallée-du-Richelieu
* Le Bas-Richelieu
* Le Haut-Richelieu
* Le Haut-Saint-Laurent
* Les Jardins-de-Napierville
* Les Maskoutains
* Roussillon
* Rouville
* Vaudreuil-Soulanges
* Vaudreuil-Dorion

### Territoris equivalents

* Ciutat de Longueuil
* Reserva índia d'Akwesasne
* Reserva índia de Kahnawake

## Enllaços externs

* Portal regional de Montérégie Arxivat 2007-05-08 a Wayback Machine. (francès)
* Pàgina turística oficial de Montérégie (francès) (anglès)
# Mohamed Kader Touré

Mohamed Abdel-Kader Coubadja-Touré, o simplement Mohamed Kader, (Sokode, 8 d'abril de 1979) és un futbolista togolès de la dècada de 2000.

## Trajectòria esportiva

Fou internacional amb la selecció de futbol de Togo, a la qual ajudà a classificar-se pel Mundial de 2006. Kader fou l'autor del primer gol de la selecció en una fase final d'un Mundial. També fou l'únic gol marcat per la selecció en tota la competició. També disputà les Copes d'Àfrica dels anys 1998, 2000, 2002 i 2006. Pel que fa a clubs, jugà a l'Étoile Filante de Lomé, passant més tard al CA Bizertin de Tunísia, fins al 1998, en què fitxà per l'AC Parma italià. El 2003/04 marcà 19 gols en 35 partits al Servette FC de Ginebra, essent escollit millor jugador togolès a l'estranger. De 2005 a 2008 jugà al Guingamp de França.

## Referències

* ↑ Mohamed Kader Touré a National-Football-Teams.com (anglès)

## Enllaços externs

* Perfil a national-football-teams.com
* Mohamed Kader Touré - Lloc web oficial (francès)
* Estadístiques a L'Equipe Arxivat 2011-05-18 a Wayback Machine.
# Football Club Istres Ouest Provence

El Football Club Istres Ouest Provence és un equip de futbol francès, de la ciutat d'Istres a Provença – Alps – Costa Blava. Va ser fundat l'any 1920 i juga a la Championnat de France de football National.
Va ser fundat l'any 1920 amb el nom de Section Sportive Istréenne per Édouard Guizonnier. L'any 1969 l'equip es va canviar el nom pel d'Istres Sports, i l'any 1990 es rebatejà amb el nom actual. L'any 2004 l'equip debutà en la Ligue 1. La temporada 2006/07 l'equip va descendir al Championnat National. Juga a l'Stade Parsemain, amb capacitat per 17.170 persones.

## Uniforme

* Uniforme titular: Samarreta, pantaló i mitges liles.
* Uniforme suplent: Samarreta i pantaló blanc, i mitges liles.

## Dades del club

* Temporades a la Ligue 1: 1
* Temporades a la Ligue 2: -
* Millor lloc a la lliga:
* Pitjor lloc a la lliga: 20è (Ligue 1 temporada 04-05)

## Jugadors destacats

* Olivier Giroud

## Enllaços externs

* Lloc web oficial (en francès)
# Sarthal

Sarthal fou un estat tributari protegit, una thikana feudataria de Jhalawar a la Rajputana. Thakur Onad Singh o Anar Singh, fill de Raj Singh d'Ahor a Marwar va rebre l'estat d'Harigarh el 1806, i el 1815, el de Sarthal, per cessió de Maharao Ummed Singh de Kotah; quan el maharaja Chhatar Singh el va convidar a anar a Jodhpur el 1817, va deixar l'estat al seu fill petit Kunwar Prem Singh (el gran va succeir a Ahor). En la partició de Kotah, Sarthal va quedar dins Jhalawar.

## Llista de thakurs

* Thakur Onad Singh 1815-1817
* Thakur Prem Singh 1817-? (fill)
* Thakur Vijai Singh ?-1888 (fill adoptiu)
* Thakur Shivdan Singh 1888-? (fill)
* Thakur Deep Singh ?-? (fill)
* Thakur Jayendra Singh ?-1954 (fill)

## Referències

* Genealogia Arxivat 2011-05-16 a Wayback Machine.
# Lo Timorell

Lo Timorell és una muntanya de 436 metres que es troba al municipi de Castelldans, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# CPM

CPM té els següents significats:
* Continuous Phase Modulation o modulació per fase contínua, mètode de modulació de dades que generalment s'utilitza en mòdems sense fils
* Clique percolation method anglès per a mètode de percolació de cliques
* CP/M (Control Program/Monitor) sistema operatiu de disc creat originalment per Gary Kildall de Digital Research, Inc. per a microordinadors basats en els microprocessadors Intel 8080/85
* Cost per mil en publicitat, cost per mil clics
# Fußballclub Erzgebirge Aue

El Fußball-Club Erzgebirge Aue és un club de futbol alemany de la ciutat d'Aue, Saxònia.

## Història

El club va ser fundat com SG Aue el 4 de març de 1945. Posteriorment esdevingué BSG Pneumatik Aue (1948), Zentra Wismut Aue (1949), SC Wismut Aue (1951).
El 1954 el govern de la RDA decidí que el club es traslladés a la propera ciutat de Chemnitz (aleshores anomenada Karl Marx Stadt) per crear-hi un club potent i aquest fou reanomenat SC Wismut Karl Marx Stadt. Durant aquests anys el club visqué la seva millor etapa esdevenint dominant al futbol del país.
L'any 1963 Karl Marx Stadt obtingué el seu propi equip i Wismut retornà a la seva ciutat recuperant el seu nom BSG Wismut Aue. El 1990 adoptà el nom FC Wismut Aue abans de prendre l'actual nom de FC Erzgebirge Aue el 1993. El nom fa referència a una serralada propera a la ciutat, les muntanyes daurades o metal·líferes.

## Palmarès

* Lliga de la RDA de futbol: 1955, 1956, 1957, 1959
* Copa de la RDA de futbol: 1955
* Sachsenpokal: 2000, 2001, 2002
* Regionalliga Nord: 2003

## Futbolistes destacats

* Jörg Weißflog, 15 cops internacional amb la RDA
* Ervin Skela 1998 - 1999

## Referències

* ↑ Grüne, Hardy (2001). Vereinslexikon. Kassel: AGON Sportverlag ISBN 3-89784-147-9

## Enllaços externs

* Web oficial
* Web a Abseits Soccer Arxivat 2012-02-05 a Wayback Machine.
# Mohamed Kamara

Mohamed Kamara (Bo, 16 de novembre de 1987), conegut com a Medo, és un exfutbolista de Sierra Leone de la dècada de 2010. També té la nacionalitat finlandesa.
Fou internacional amb la selecció de futbol de Sierra Leone.
Pel que fa a clubs, destacà a Partizan i Bolton Wanderers.

## Referències

* ↑ «Còpia arxivada» (en finnish). karjalainen.fi, 19-03-2010. Arxivat de l'original el 23 de febrer 2010. [Consulta: 27 setembre 2019].
* ↑ «Còpia arxivada» (en finnish). palloliitto.fi, 09-12-2010. Arxivat de l'original el 8 de maig 2014. [Consulta: 27 setembre 2019].
* ↑ «Còpia arxivada». sierraexpressmedia.com, 15-03-2011. Arxivat de l'original el 18 de març 2011. [Consulta: 27 setembre 2019].
* ↑ Mohamed Kamara Fitxa i estadístiques a la FIFA
* ↑ Mohamed Kamara – Fitxa i estadístiques a la UEFA
* ↑ Mohamed Kamara a National-Football-Teams.com (anglès)
* ↑ «Kamara i Boya nove akvizicije» (en serbian). partizan.rs, 31-08-2010. [Consulta: 31 agost 2010].
* ↑ «Bolton: Medo Kamara, Cian Bolger & Steve De Ridder sign». bbc.co.uk, 31-01-2013. [Consulta: 1r febrer 2013].
* ↑ Mohamed Kamara a FootballDatabase.eu
* ↑ Mohamed Kamara, Fitxa a Soccerway
# Francisco Javier Roncal Puertas

Francisco Javier Roncal Puertas (Santander, 10 de desembre de 1969) és un exfutbolista i entrenador càntabre. Com a jugador ocupava la posició de defensa.
Roncal va formar part del Racing de Santander a la primera meitat de la dècada dels 90, arribant a jugar fins a 60 partits a la primera divisió entre 1993 i 1996. Posteriorment, ha seguit vinculat al futbol i al club càntabre com a segon entrenador del Racing B.

## Enllaços externs

* Fitxa de Roncal
# Sarthe

Sarthe (72) és un departament francès situat a la regió de País del Loira.
El departament de Sarthe va ser creat durant la Revolució Francesa, el 4 de març de 1790, a partir d'una part de l'antiga província de Maine.

## Vegeu també

* Llista de municipis del Sarthe
* Llista de cantons del Sarthe

## Enllaços externs

* Sarthe - Lloc web oficial
# Calabasas

Calabasas és una ciutat dels Estats Units a l'estat de Califòrnia. Segons el cens del 2000 tenia 28.033 habitants.

## Demografia

Segons el cens del 2000, Calabasas tenia 23.123 habitants, 8.350 habitatges, i 5.544 famílies. La densitat de població era de 590,4 habitants/km².
Dels 8.350 habitatges en un 44,4% hi vivien nens de menys de 18 anys, en un 64,3% hi vivien parelles casades, en un 9% dones solteres, i en un 23,3% no eren unitats familiars. En el 17% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,6% tenia menys de 18 anys, un 5,8% entre 18 i 24, un 29,1% entre 25 i 44, un 27,9% de 45 a 60 i un 8,6% 65 anys o més.
L'edat mediana era de 38 anys. Per cada 100 dones de 18 o més anys hi havia 90,2 homes.
La renda mediana per habitatge era de 93.860 $ i la renda mediana per família de 107.330 $. Els homes tenien una renda mediana de 87.049 $ mentre que les dones 46.403 $. La renda per capita de la població era de 48.189 $. Entorn del 2,1% de les famílies i el 3,3% de la població estaven per davall del llindar de pobresa.
A Calabasas va tenir lloc l'accident d'helicòpter que va causar la mort de l'estrella de la NBA Kobe Bryant i la seva filla Gianna.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calabasas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Calabasas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Duncan Canal

Duncan Canal és un camp volcànic que es troba al centre de l'Alaska Panhandle, als Estats Units. Conté colades de lava de tipus pāhoehoe i ʻAʻā sobre el till glacial a l'illa de Kupreanof. Les colades de lava basàltica, de fins a 10 metres de gruix, formen diverses penínsules i afloraments, tant aeris com submarins.

## Referències

* ↑ «Global Volcanism Program | Duncan Canal» (en anglès). [Consulta: 8 maig 2024].
# Forces Armades de Corea del Nord

Les Forces Armades de Corea del Nord (en coreà: 조선인민군) conegudes també com a Exèrcit Popular de Corea estan dividides en tres cossos; la Força Terrestre de l'Exèrcit Popular de Corea, la Armada de l'Exèrcit Popular de Corea, la Força Aèria de l'Exèrcit Popular de Corea, la Força Estratègica de Coets de Corea, els Guàrdies Rojos Obrers i Camperols, i les Forces Especials de Corea del Nord. Aquestes forces estan compromeses en la defensa del territori nacional nord-coreà enfront de les possibles agressions per part de les forces imperialistes de l'exterior. Tanmateix, per a comprendre la funció de les forces armades de Corea del Nord cal conèixer la geografia i la història d'aquest país.
Corea del Nord és el nom amb què és coneguda la República Popular Democràtica de Corea (RDPC), un estat de l'Àsia oriental que ocupa la meitat septentrional de la península de Corea. Limita al nord predominantment amb la Xina, excepte una petita àrea al nord-est, on ho fa amb Rússia; a l'est està banyada pel mar del Japó i a l'oest per la mar Groga. La frontera meridional és amb Corea del Sud, amb la qual va formar un sol estat fins al 1948. La capital és la ciutat de Pyongyang, amb més de tres milions d'habitants, i les ciutats principals són Hamhung, Chongjin i Nampo, totes amb més de mig milió d'habitants.
La dominació japonesa sobre Corea va acabar amb la fi de la Segona Guerra Mundial l'any 1945. Corea va quedar llavors dividida en dues parts pel paral·lel 38: l'antiga Unió Soviètica va prendre el control de la part Nord, i les forces dels Estats Units van ocupar la part Sud. Els dos bàndols van ser incapaços d'acceptar la implantació d'una administració conjunta a Corea. Això va conduir al fet que el 1948 s'establissin dos governs independents, un al Nord i un altre al Sud, cadascun reclamant la seva sobirania sobre la totalitat de la península.
Les creixents tensions entre els governs del Nord i del Sud van desembocar en la Guerra de Corea quan el 25 de juny de 1950 l'exèrcit de Corea del Nord va creuar el paral·lel 38 (que actuava de frontera) i va atacar a les forces del Sud. La guerra va continuar fins al 27 de juliol de 1953, quan el Comitè de les Nacions Unides, els voluntaris de la República Popular de la Xina i el govern de Corea del Nord van signar l'armistici de la Guerra de Corea. Una zona desmilitaritzada va ser establerta per a separar els dos països.
Corea del Nord va ser dirigida des de 1948 per Kim Il-sung fins a la seva mort el 8 de juliol de 1994. Després, el 8 d'octubre de 1997, el seu fill Kim Jong-il va ser nomenat Secretari General del Partit del Treball de Corea. L'any 1998 va ser nomenat President de la Comissió Nacional de Defensa. Les relacions internacionals van millorar. Fins i tot va haver-hi una històrica cimera entre el Nord i el Sud en el mes de juny de l'any 2000. Tanmateix, les tensions van tornar a fer-se visibles amb la represa per part de Corea del Nord del seu programa defensiu per tal d'aconseguir armes nuclears.
# Sebastián Yatra

Sebastián Obando Giraldo, conegut artísticament com a Sebastián Yatra (Medellín, 15 d'octubre de 1994), és un cantant i compositor colombià.
Amb 5 anys la família es va traslladar a Miami, on va començar a estudiar música. Amb estil de pop llatí, el 2014 va compondre la seva primera cançó «El psicólogo» que es va situar en el primers llocs de les llistes de Colòmbia i Veneçuela. El 2016, la cançó «Traidora» va ser èxit a l'Amèrica Llatina, els Estats Units, Espanya i a Portugal. Amb els àlbums d'estudi ‘Mantra’ (2018) i ‘Fantasia’ (2019) va ser nominat als Grammy, els Grammy Llatins i els Latin American Music, on el 2018 va guanyar la categoria de nou artista de l'any. Ha posat la seva veu a les pel·lícules d'animació ‘Smallfoot’ (2018) i ‘Kasper’ (2019) i ha participat com a actor en les sèries ‘Guerra de ídolos’ i ‘La reina del Flow’. Va col·laborar com a jurat en el concurs ‘La Voz Kid Colombia’ i com a assessor a la ‘La Voz España 2019’. El 2020 va enregistrar una cançó en català, "Un any", per La Marató de TV3.
Des del 2023, la premsa rosa i el públic general el vinculen sentimentalment amb la cantant catalana Aitana, tot i que cap dels dos ho ha confirmat.

## Referències

* ↑ Cugat, Ricard. «Sebastián Yatra visita 'El hormiguero'». El Periódico, 05-11-2020. [Consulta: 11 novembre 2020].
* ↑ TV3. «"Un any", per Sebastián Yatra». [Consulta: 11 novembre 2020].
* ↑ Santos, Eric. «Así se fraguó la historia de amor entre Aitana y Sebastián Yatra» (en castellà). As, 29-03-2023. [Consulta: 10 abril 2023].
# Duncan (Carolina del Sud)

Duncan és una població dels Estats Units a l'estat de Carolina del Sud. Segons el cens del 2000 tenia 2.870 habitants.

## Demografia

Segons el cens del 2000, Duncan tenia 2.870 habitants, 1.125 habitatges i 811 famílies. La densitat de població era de 315,7 habitants/km².
Dels 1.125 habitatges en un 43,6% hi vivien nens de menys de 18 anys, en un 38,3% hi vivien parelles casades, en un 29,7% dones solteres, i en un 27,9% no eren unitats familiars. En el 24,3% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,96.
Per edats la població es repartia de la següent manera: un 33% tenia menys de 18 anys, un 11% entre 18 i 24, un 30,5% entre 25 i 44, un 14,8% de 45 a 60 i un 10,7% 65 anys o més.
L'edat mediana era de 28 anys. Per cada 100 dones de 18 o més anys hi havia 73,1 homes.
La renda mediana per habitatge era de 27.974 $ i la renda mediana per família de 28.547 $. Els homes tenien una renda mediana de 27.236 $ mentre que les dones 21.585 $. La renda per capita de la població era de 13.194 $. Entorn del 19,1% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Duncan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Duncan». American Fact Finder. Oficina del Cens dels Estats Units, 12-01-2010.